Downloaded from YTS.LT
Official YIFY movies site: YTS.LT
Mahal ko ang mga bata.
Mahal ko ang mga anak ninyo.
May sagradong tungkulin ako na tulungan kayong protektahan sila.
TULUNGAN KAYONG PROTEKTAHAN SILA
TUNAY NA LAYUNIN
Ang tunay ninyong layunin ay gabayan sila pabalik sa Diyos.
Ano 'yon?
Hi.
911, ano'ng address ng emergency?
May 12 years old na lalaki dito sa bahay ko na humihingi ng tulong.
May tape 'yong ankles niya. Ayaw niyang sabihin kung bakit.
Welcome sa ConneXions.
Ako si Jodi Hildebrandt. Masaya akong kasama ka namin.
Ano'ng problema, iho? Maupo ka d'yan.
Personal po ito.
Maupo ka.
Walang may gusto ng katotohanan. Walang may gusto dahil ang mga batang ito…
Demonyo ang may gawa nito. Ginagamit niya ang mga batang ito,
at ginagamit niya tayong adults,
ang mga magulang na di pinananagot ang mga bata.
Kaya ngayon, pang-aabuso kapag pinatulog ang isang bata sa sahig.
Pang-aabuso 'yon.
Nakakatawa.
Di mo na pwedeng disiplinahin ang mga anak mo.
Nag-doorbell siya sa 'min tapos nagpapatawag siya ng pulis.
Mukha ba siyang naka-drugs o nakainom?
Sa tingin ko, hindi.
Pero may duct tape siya sa bawat ankle.
-Oo, may mga sugat din, sa tingin ko. -May ano rin siya—
Ay, meron din siya sa mga pulso. Okay, 'tong batang 'to…
Kailangan niya ng…
Halatang inano 'tong batang 'to…
Kinulong siya. Inano siya…
Ang dami niya talagang sugat.
Sabi sa tawag,
"May duct tape sa ankles 'yong batang lalaki.
"Mukha siyang malnourished."
'Yon lang ang nando'n.
Nasa investigations ako.
Hawak ko lahat ng sex crime, property crime.
Ako lang ang detective no'n.
Parating na dapat sila ngayon.
Okay, andito na 'yong ambulansiya.
No'ng una, nag-aalangan 'yong iba sa 'min kung ga'no katotoo 'yong report.
Napakayamang lugar ng Santa Clara-Ivins.
Malalaking bahay sa malalaking lote.
Naglalaro ba 'yong mga bata tapos naiwang naka-duct tape 'yong isa?
Di mo alam, e.
Pagdating ng unang responding officer,
napansin niya agad kung ga'no siya ka-malnourished, payat.
Nakita niya kung ga'no kagrabe 'yong mga sugat.
May paste sa mga sugat no'ng bata.
May duct tape siya.
May Saran Wrap.
Naiiyak ako.
Alam ko, kaya ako nag-shades.
Wala pang tatlong minuto, tinawagan niya ako. Sabi niya,
"Big deal 'to. Kailangan mo 'tong makita."
Nagsimulang gupitin ng medical 'yong mga nakalagay sa kanya.
Makikita mo 'yong mga sugat.
Maaamoy mo.
'Yong laman.
Sabi ng bata, tinali siya ng lubid at pinosas siya.
Sabi pa niya, deserve niya 'yong mga sugat na 'yon.
Di ako galit sa 'yo, okay?
Iniisip lang namin kung ano'ng nangyari.
Sa 'yo kami naka-focus ngayon, okay?
Sino'ng nagtali sa 'yo?
Alam naming mahigit 100 degrees no'ng araw na tumakas 'yong bata.
Wala siyang sapatos.
Kita n'yo naman, parang disyerto 'tong lugar na 'to.
Tatlong bahay ang pinuntahan niya.
Sa pangatlong bahay, do'n sila tumawag sa 911.
Dumaan lang daw siya sa balkonahe ng kapitbahay.
Jodi Hildebrandt ang pangalan niya.
Kokonti ang impormasyon ko tungkol kay Jodi.
Alam kong therapist siya.
Sa puntong 'yon, iniisip naming lahat
kung anong klaseng therapist ang may $5 million na bahay, di ba?
Sabi ng bata, Ruby Franke ang pangalan ng nanay niya.
Nalaman namin na business partner siya ni Jodi.
Mas malapit ako sa ospital.
Do'n ko unang nakausap 'yong bata.
No'ng nakita ko siya, una kong naisip,
pa'no 'yon nagawa ng isang tao sa anak niya?
Sinabi sa 'min ng bata na may isa pa siyang kapatid sa bahay.
Mas bata sa kanya. Mahigit isang buwan na niyang di nakikita.
Kailangan nating mahanap 'yong bahay.
Kung may mga bata do'n, kailangan nating mag-security sweep do'n.
12X-1711, pwede kang pumunta dito sa kalsada?
Pagpasok ng tawag, sabi nila, "Ibang klaseng kaso 'to.
"Maglalabas tayo ng search warrants.
"Anong klaseng warrant ang gagawin? Pa'no natin gagawin 'to?"
Nakita ng mga pulis ang isang bata na halatang nasa panganib,
at sinabi niya sa kanila na may kapatid siya sa bahay.
Kaya pupunta sila do'n para lang mag-safety check sa bahay.
One eighty-four.
Mga pulis 'to! Buksan n'yo!
Buksan n'yo 'yong pinto.
Jodi?
-Kailangan mong lumabas. -May abogado ako.
-Okay. Lumabas ka ng bahay. -Hindi.
-Lumabas ka ng bahay. -Labas.
Hoy!
Lalabas lang tayo sa bahay.
-Teka. Pa'no kayo papasok sa bahay ko? -D'yan lang.
Papasok sila sa bahay ko.
-Maupo ka. -May search warrant kayo?
-Maupo ka do'n. -May search warrant kayo?
Di sila nangangalap ng ebidensiya.
Naghahanap lang sila ng mga potensyal na biktima ng krimen.
Police Department. May tao ba d'yan?
Pulis ito. May tao ba d'yan?
Police Department. May tao ba d'yan?
May isa lang ako.
Hi, pulis ako.
Okay ka lang ba?
Ikaw lang ang nandito?
Do'n nila nakita ang isang maliit na bata
na naka-Indian sit sa cabinet ng kuwarto sa itaas.
Ako si Sargeant Tobler.
Ano'ng pangalan mo?
Ayaw mo 'kong kausapin?
Di kita sasaktan.
Promise.
Naiintindihan ko kung natatakot ka. Ganyan din 'yong mararamdaman ko.
Okay lang bang umupo ako dito?
Di natin kailangang mag-usap kung ayaw mo.
Inahit 'yong ulo ng bata, sobrang payat niya,
at mukha siyang takot.
-May iba pa bang tao sa bahay? -Oo.
Mga bata?
May isang batang babae.
-Ito ba? -Nandito siya.
Okay. Ilang taon na siya?
Ten na siya next week.
Okay.
Sobrang nakakagulat at parang nakakalito.
Pa'no? Pa'no 'to… Pa'no nangyari 'to?
Natatakot ka ba?
Kinakabahan lang po ako.
-Ano 'yon? -Kinakabahan lang po.
Tinulungan namin 'yong kapatid mo.
'Yon din ang gusto naming gawin para sa 'yo.
May nakuha kaming mga bata na mukhang sobrang malnourished.
Malinaw na matagal silang inabuso nang husto.
Si Jodi lang ang adult do'n, at di niya anak ang alinman sa mga bata.
Ang tanong, nasa'n sina Mama at Papa?
Sa anumang krimen na may sangkot na bata,
Department of Child and Family Services ang tinatawagan namin.
Nakatanggap ako ng tawag mula sa DCFS. Sabi nila,
"Jess, i-google mo lang 'yong '8 Passengers'."
-Hi guys, ako si Kevin. -Ako si Ruby.
Kami ang drivers ng 8 Passengers. Kami 'yong Mama at Papa.
Pink! Babae siya!
Sabi ko na nga ba!
Gusto mo ng maraming regalo?
-Di ka ba masaya sa isa lang? -Madami!
Wow.
Salamat sa panonood.
Nalaman ko na isang YouTube channel 'yong 8 Passengers
na ginawa nina Ruby at Kevin Franke.
Tungkol lang ito sa pamilya nila, sa araw-araw nilang ginagawa.
Pwede na silang mag-Christmas pajamas pagkatapos nilang maglinis ng van.
May balita kami.
Di sila nakatira sa lugar namin,
kaya wala sa 'min ang pamilyar kay Ruby Franke o sa pamilya.
At wala rin si Jodi sa YouTube videos nila
o sa iba pa nilang mga post sa social media.
Matagal naming inisip
kung papa'no pumasok si Jodi sa pamilya.
Tinawag nila 'tong 8 Passengers kasi may anim silang anak.
Kailangan nating mahanap 'yong ibang mga bata.
Nakuha namin 'yong dalawang mas bata sa bahay ni Jodi.
'Yong dalawang mas matanda, sina Chad at Sherry,
wala na sila sa bahay nila at malayo na sa pamilya.
Natataranta na lahat sa paghahanap ng dalawang gitnang anak
kasi menor de-edad din sila.
May local agencies kami na hinahanap sila sa buong state.
Pumunta sila sa north sa bahay ng mga Franke sa Springville.
Ito 'yong dina-drive niya…
Pulis ito!
Nandito kami para tulungan kayo!
-Buksan n'yo 'yong pinto! -Pulis ito!
Isang babae lang 'yong hinahanap natin?
Saka dalawang bata.
Baka nasa panganib 'yong dalawang bata.
No'ng hinalughog ng mga pulis 'yong bahay ni Ruby sa Springville,
may nakita silang go bags para sa mga batang nakatira do'n.
Isang duffel bag na puno ng pamalit na damit.
Ano ba'ng nangyayari dito?
Mukhang nag-eempake sila.
Tingin ko talaga, handang tumakas sina Ruby at Jodi,
kung nalaman nila na huhulihin sila ng pulis
dahil sa mga ginagawa nila sa mga batang 'yon.
Diary niya 'to.
August 29. Kahapon.
"Patapos na ako sa kusina."
Kasya na para sa Apocalypse 'yong de-lata nila dito.
Malinis 'yong garahe.
Nalaman namin na kaaalis lang ni Ruby sa St. George no'ng umagang 'yon
kasama 'yong isang gitnang anak.
No'ng makatakas 'yong batang lalaki, tinawagan ni Jodi si Ruby para bumalik.
Hinatid niya 'yong bata tapos bumalik na sa St. George.
Pwede kang umupo d'yan.
Natagpuan ng mga pulis sa Utah County
'yong dalawang gitnang anak sa bahay ng isang family friend,
at ligtas sila.
Habang hinahanap nila 'yong mga gitnang anak,
dumating sa police department si Kevin Franke, 'yong asawa ni Ruby.
Pa'no mo nalaman na kailangan mong pumunta rito?
Nakatanggap ako ng message na kailangan kong sunduin ang mga anak ko
sa police department sa Ivins.
Aalamin ko kung sino'ng tumawag sa 'yo. Alam na nating mangyayari 'yon.
Wala sa departament namin ang gumawa no'n.
Tama. At di ako komportableng sabihin kung sino 'yong tumawag sa 'kin.
Malinaw na ayaw niyang magsabi ng kahit ano na makakasakit sa kanila.
Pero nalaman din namin na tinawagan ni Jodi si Ruby
para sunduin ang mga anak niya sa department.
Tapos tinawagan niya si Kevin.
May kilala ka bang babae na Jodi ang pangalan?
Isa siyang therapist at life coach.
Kliyente ba niya 'yong asawa mo? Magkasosyo ba sila ng asawa mo?
Alam kong last year, magkasama sila sa filming—
Sinong "sila?"
-Sina Ruby at Jodi. Nagfi-film sila… -Sina Ruby at Jodi? Tingin mo…
Nagfi-film sila ng mga podcast at…
Ano'ng pangalan no'n?
ConneXions na may X.
Welcome sa ConneXions. Ako si Jodi Hildebrandt, at ito si…
Ruby Franke.
Nahanap ko 'yong ConneXions. Nag-search ako nang konti tungkol do'n.
Nalaman ko na si Jodi ang founder ng ConneXions,
na parang therapy na nakabatay sa relihiyon.
Di nagbabago ang katotohanan. Walang hanggan ito.
At kapag sinabi ko sa sarili ko ang totoo, ibig sabihin, mahal ko ang kaluluwa ko.
Wala ni isa sa opisina namin no'n ang kilala si Jodi Hildebrandt.
Pero nalaman namin agad na nasa social media siya.
Ako si Ethan. Bahagi kami ng asawa ko ng ConneXions program ni Jodi.
Nakilala ko si Jodi Hildebrandt
kasi sikat ang pangalan niya sa mga partikular na grupo.
May group meetings siya kung saan pupunta ang mga tao
tapos maririnig mo 'yong kahinaan ng iba. Ang ganda no'n.
Binuo 'yong program ng life coaching, support groups,
pagtawag sa phone, pakikipag-usap, at pagiging konektado.
No'ng una kong nakita 'yong website niya,
may mga testimonial at mga video
ng masasayang mag-asawa na magkasamang nalampasan ang mga bagay.
Sa totoo lang, magaling 'yong marketing niya online
at 'yong paggawa niya ng nakakaakit na content.
May mga sinulat akong note.
Magkaka-couples' workshop tayo bukas.
Home base ang Utah
ng Church of Jesus Christ of Latter-day Saints.
Marami sa kanila ang konti ang experience pagdating sa therapy.
Kaya no'ng dumating si Jodi na may pictures at videos
tapos nagsimula siyang magturo tungkol sa pamumuhay
na tapat, responsable at mapagpakumbaba,
pagtulong sa mga tao na mamuhay sa katotohanan,
na maging katulad ni Kristo,
parang ibang klase 'to.
Para 'tong sikreto, parang hack, isang life hack.
Ako si Valerie Jackson.
Three years na kaming kasal ng asawa ko no'ng nagsimula kaming pumunta kay Jodi.
Nakatulong sa 'kin 'yon. Do'n ko yata unang na-realize
bilang isang babae sa isang simbahan na pinangungunahan ng mga lalaki,
naramdaman ko, na parang empowered ako.
Pagkatapos kong mapanood 'yong mga video ni Jodi, sabi ko,
"May boses ako dito? Pwede akong magsalita sa pagsasama namin?"
Pero dapat nakasentro ka muna sa katotohanan at may limitasyon ka.
Ano ang magagawa ng mga babae para suportahan ang mga lalaki?
Pwedeng mahalin ng mga babae ang sarili nila.
Bagong idea 'yon para sa 'kin. Talagang naniwala ako do'n
at excited akong umusad.
Iniisip ng mga tao, "Maganda 'to. Ngayon ko lang 'to narinig."
Tapos shinare nila sa mga kaibigan nila. Nagawa niyang ipakalat ito
sa mga lugar na maraming miyembro ng pananampalataya namin.
Ini-invite si Jodi para ibahagi 'yong ideas niya.
Maraming nagkaka-interes, at malaking bagay 'yon sa komunidad.
Nai-invite siya na gumawa ng malalaking podcast.
Excited tayo ngayon kasi kasama natin si Jodi Hildebrandt.
Ang laki ng podcast siya, 500,000 tao.
Welcome, Jodi, salamat sa pagpunta mo.
Salamat, Ken.
No'ng natapos 'yong unang paghahanap at nakita namin 'yong batang babae,
nag-request kami agad ng warrant para halughugin 'yong bahay.
Police Department.
Di lang ito para sa mga tao. Di lang para sa buhay.
Para ito sa pangongolekta ng ebidensiya ng krimen.
Nabigay na namin 'yong warrant, nandito na kami sa bahay.
Ang mga biktimang pinag-uusapan dito, 9 at 11 years old.
Nalaman naming takot na takot sila
sa pwedeng gawin nina Jodi at Ruby sa kanila
kung nakipag-usap sila sa ibang tao.
Sanay na kami sa mga karaniwang krimen,
pero ang hirap pag may nangyari na nakakakilabot na pang-aabuso sa bata.
Gano'n ang nangyari dito.
Oo.
Nagsimula kami sa bawat kuwarto, lahat ng gamit,
dino-document lahat ng nakita namin.
Naghahanap sila ng ebidensiya ng pisikal na pang-aabuso.
Sa paghahalughog sa kuwarto ni Jodi Hildebrandt,
naghahanap kami ng mga bagay na magpapatunay sa statement ng bata
at naging dahilan ng mga sugat niya.
Tapos nakakita sila ng basurahan na umaapaw.
Malinaw na binabalot nila ng Saran Wrap 'yong mga sugat niya.
Tapos, na-realize namin
na homeopathic mixture ito ng honey at cayenne pepper,
na walang dapat makaalam at isipin na magandang idea 'to.
Malinaw na tumutulong si Jodi sa pagbabalot ng mga sugat ng bata.
May nakita kaming gano'ng mixture at Saran Wrap
sa banyo ni Ruby Franke.
May nahanap din kaming lubid.
Maraming duct tape sa mga cabinet.
Mahigit 10,000 square feet ang bahay na 'to
na may malawak na sementadong basement na imbakan.
May built-in safe sa isa sa mga kuwarto.
-May tanong ako. -Ano 'yon?
May kuwarto ka sa baba na may safe wheel sa harap?
Tinanong ng pulis si Jodi, "Ano 'yong combination ng safe?"
At sumagot siya, "Di ko maalala."
Ilang taon nang naka-lock 'yon.
Kailangan kong tawagan…
-Anuman 'yong… -Panic room ba 'yon o isang kuwarto na—
-Kuwarto 'yon. -Okay, at di mo alam 'yong code?
-Di ko pa nagamit 'yon. -Okay.
'Yong tinyente namin, bumaba siya tapos nilalaro lang niya 'yong safe.
Pinindot niya 'yong 1-2-3-4-5-6 tapos bumukas 'yong safe.
Binuksan nila 'yong safe. Panic room pala 'yon.
Inisip nila, "Dito ba kinulong 'yong mga bata?"
Binuksan nila 'yong mga drawer.
At nakahanap sila ng posas, ng mga lubid.
May ebidensiya kami na alam ng matatanda 'yong mga sugat
at gumagawa sila ng paraan para…
ayokong sabihing "gamutin" kasi sobrang bait no'n.
Gumagawa ng paraan para ayusin 'yong mga sugat.
Malinaw na tinorture sila. Nakita namin 'yon.
Nakita namin 'yong mga sugat nila. Nakita namin 'yong malnutrisyon.
'Yong…
Sorry, may mga bagay na mahirap pag-usapan.
Bilang ina, nakakapanghina ng loob.
Di pa ako nakakita ng ganito kalala na pang-aabuso sa kasong hinawakan ko.
Ano 'yon?
Tapos, biglang dumating si Ruby Franke sa bahay.
Ma'am, si Officer Hines ito. Sasamahan ka lang niya dito.
Sobrang tahimik niya, ayaw makipag-usap, walang emosyon,
di nagtanong tungkol sa mga bata,
walang pakialam.
Gano'n din si Jodi.
Nakaupo lang siya sa sofa at di nagtanong.
Ayoko silang magkaro'n ng interaksiyon
kasi ayoko silang magsabwatan sa kuwento.
Ruby, sa oras na 'to nakakulong ka na.
Pero isasama kita pabalik sa police department.
Okay? Kaya tumayo ka.
Okay, ilagay mo 'yong mga kamay mo sa likod.
Perfect.
Batay sa nakuha namin no'n,
pinosasan namin sina Ruby at Jodi
at sinama sila pabalik sa department para sa karagdagang pagtatanong.
Nakakaloka 'yong kuwento.
Isang taong iniimpluwensiyahan ang iba na maging mabuting nanay
ang nakakulong dahil sa pagiging masamang ina.
Pero ang isang therapist na hinihikayat ang iba na maniwala
na kailangan nilang pahirapan ang mga anak nila?
Sa tingin ko, 'yon ang mas nakakakilabot na kuwento.
WALANG KAPINTASANG KATAPATAN, MATINDING RESPONSIBILIDAD, PAGPAPAKUMBABA
Siguro no'ng mid-20 teens ko unang narinig ang tungkol kay Jodi Hildebrandt.
Licensed marriage at family therapist ako,
para sa mga LDS Mormon.
Nagsimula akong tumanggap ng mga dating kliyente ni Jodi.
Karaniwan lang 'yon sa therapy,
may makukuha ka na nanggaling na sa ibang therapist.
Pero kakaiba 'yong ibang mga bagay na narinig ko,
lalo na tungkol sa sexuality.
Pagdating kay Jodi Hildebrandt,
ang intindi ko, gaya ng karamihan ng mga pumapasok sa mental health,
karamihan do'n ay dahil sa mga personal nating hinanakit.
Ako si Jodi Hildebrandt.
Ipinanganak ako noong 1969 sa Tucson, Arizona.
Miyembro ako ng isang pamilya na may pitong anak.
Pinalaki akong LDS
at nasa isang tradisyonal na LDS na tahanan.
Habang lumalaki, sabi sa 'min, "Ginagawa n'yo 'to dahil 'yon ang dapat,"
at dahil ito sa takot.
Kaya nagpaka-perfect child ako.
Nagmisyon ako sa Puerto Rico.
Nagustuhan ko 'yong karanasang 'yon.
No'ng '90s, di karaniwang nagmimisyon ang mga babae.
Pero magaling mangumbinsi si Jodi, at sinusunod ng mga tao 'yong sinabi niya.
Ako si Laura Howells Leavitt,
at magkasama kami ni Jodi sa misyon sa Puerto Rico kasama ng LDS Church.
Layunin namin na ma-convert lahat ng taong kaya naming i-convert.
Mahirap talaga 'yong LDS missions.
Maraming patakaran.
Gigising nang alas-sais ng umaga,
babasahin namin 'yong El Libro de Mormón, 'yong The Book of Mormon sa Spanish,
tapos magkasama kaming mag-aaral.
Lagi kaming busy.
Nakikipag-usap kami sa mga tao sa paradahan,
o kaya kumakatok kami sa mga bahay.
Ilang tao ang dapat naming makausap sa isang araw.
Tawag namin do'n, golden question.
"Interesado ka bang marinig
"ang tungkol sa Church of Jesus Christ of Latter-day Saints?"
Naisip ko,
"Wow, 'yon ang pinakamahirap na nagawa ko", di ba?
May kasama ka, 24-7,
na di mo naman piniling makasama. Mahirap 'yon.
Isa sa mga patakaran bilang misyonaryo ang mag-record at magsulat sa journals mo.
Ginawa ko 'yon araw-araw.
May kinakausap kaming isang pamilya.
Pinagpaliban nila 'yong pagpapabawtismo nila.
Sinulat ko sa journal ko kung pa'no nagbago ang lahat
no'ng nakausap nila si Jodi.
"Narinig mo sanang magsalita si Hil. Nadama nila 'yong Espiritu.
"Umiyak pa siya. Nakaupo lang ako do'n. Wala akong maisip na sabihin.
"Umuwi akong pakiramdam ko, wala akong kuwenta.
"Di ako kailangan do'n."
Sinulat ko na di ako masyadong komportable kay Jodi.
Kahit tatlo kami,
pakiramdam ni Jodi, siya 'yong may nagagawa.
Ang kuwento nina Jodi Hildebrandt at Ruby Franke
ay kuwento ng mga Mormon.
Isa 'tong relihiyosong kuwento.
Mahalaga ang pagmimisyon sa kultura ng mga Mormon.
Pagpapalaganap ng ebanghelyo sa iba.
Pwede mo 'tong gawin nang pormal,
gaya ng pagmimisyon ni Jodi Hildebrandt na kumakatok sa mga pinto at nangangaral.
Pwede ring informal, sa pagpapakita ng buhay mo.
Mabilis lumago ang influencer culture sa Utah.
Kadalasan, mga influencer na nanay sila.
Mahalaga sa Utah 'yong focus sa pamilya,
at maganda 'yon.
Natural, maraming babae ang lumaking iniisip,
"Gusto kong maging nanay."
Dahil doon, parang,
"Pa'no ako magiging pinakamagaling bilang isang nanay?
"Baka pwede akong influencer. Magkukuwento ako."
'Yon mismo ang ginagawa ni Ruby sa YouTube.
"Ruby, maganda, nanay ng anim na anak, lover ni Kevin."
Influencers ang mga Franke. Sikat sila sa YouTube.
Parang sila 'yong kumakatawan sa idea ng isang influencer family.
'Yong pwedeng magkuwento kung pa'no maging "tunay na pamilya".
Trabaho ko na siguruhin na di masusunog 'yong bahay
at siguruhin na di… di magpapatayan 'yong mga bata.
Uy. Tapos ka na?
Sa pagkakaintindi ko, sumali rin sila sa ConneXions program
sa parehong dahilan ng ibang tao, para mas mapabuti 'yong pagsasama nila.
Pero no'ng una kong makaharap ang mga Franke sa ConneXions,
di ko sila kilala.
Sabi ko, "E, ano?" Parang, di ko gets 'yong kasikatan.
Hanggang sa maraming lumapit sa 'kin, at sinabi nila na,
"Hindi, sikat sila sa realm na 'to.
"Sa influencer realm na 'to."
Malaking YouTube channel ang 8 Passengers.
Higit dalawang milyon 'yong subscribers, higit sa isang bilyong views,
at malaki ang kinita nila sa platform na 'yon.
May pressure na gumamit ng isang klase ng pantakip,
isang klase ng pamumuhay,
kung saan tatanungin ka ng iba tungkol sa ebanghelyo ni Hesukristo.
Nagpo-post si Ruby sa social media niya, tungkol sa pagiging nanay at asawa.
"Malinis ba ang bahay ko? Busog ba ang mga anak ko?
"Maayos ba 'yong itsura nila?
"Tama ba 'yong tinuturo kong ebanghelyo sa kanila?"
Na papel ng isang babae.
Pero maraming pagkakataon
para sumama ang tingin mo sa sarili mo.
Parang, "Di ako pasado sa standards."
Parang gano'n din si Jodi Hildebrandt.
'Yong pagiging perfectionist,
nakakabit 'yon sa sarili niyang kuwento,
at sa buong career niya. Sinasabi niya 'to sa publiko.
Baka iniisip n'yo, "Siguradong magiging adik siya."
Oo naman, nagkaro'n ako ng eating disorder.
Sinubukan kong kontrolin lahat
dahil di ko mailabas 'yong emosyon ko.
Kinasal ako no'ng 1993.
No'ng naghiwalay kami three years later,
medyo nagulat ako.
Kasi 'yong tinatawag kong pamilya,
di nila ako hinanda o tinuruan tungkol sa divorce.
Nasaktan talaga ako
no'ng di ako nakaramdam ng proteksiyon mula sa simbahan.
Sa puntong ito ng buhay ko, may dalawa akong anak,
nag-decide akong pumasok sa graduate school.
Pinili kong pumasok sa Educational Psychology department.
Sinimulan ko ang isang pag-aaral na naging interesado ako,
at nagsimula akong magtanong tungkol sa relihiyong LDS.
Ito 'yong dissertation ni Jodi Hildebrandt no'ng kumuha siya ng master's degree.
Tinanong ko 'yong mga kaibigan ko tungkol sa sexual experience nila.
'Yong mga sagot nila, minsan, puno ng kalituhan,
pagdududa, pagsisisi, at kadalasan, puno ng kahihiyan.
Di ko nakalimutan 'yon sa loob ng maraming taon.
Interesting na ito ang dissertation niya. Dito siya nagsimula.
Gusto niyang malaman 'yong mga mensahe
na iniisip ng mga babae tungkol sa sex.
Nakilala ko si Jodi Hildebrandt noong 2011.
Pinakamababang punto ng buhay ko no'ng lumapit ako sa kanya.
Parang, "Di ko na alam kung pa'no ayusin 'yong nangyayari sa 'ming mag-asawa.
"Ako ba 'yong problema? Di ba ako sapat?"
Sa totoo lang, di maganda 'yong sex life namin,
pero karamihan sa mga Mormon, pinalaking walang alam sa sex.
Isa ako sa mga 'yon.
May kaibigan ako na nirekomenda kay Jodi ng bishop niya.
Tuwing magpapayo ang isang bishop,
para sa 'kin parang, "Galing 'to sa Diyos",
kasi 'yon ang tinuro sa 'min.
Nagtagumpay si Jodi Hildebrandt sa larangan ng mental health
na tugmang-tugma sa turo ng simbahan.
Sa mga high-demand at konserbatibong relihiyon,
mas strikto ang mga patakaran nila tungkol sa sexual behavior.
Mahigpit ang mga pamantayang 'yon.
Bawal ang premarital sex, bawal ang masturbation,
bawal manood ng malalaswa gaya ng pornography.
Paulit-ulit na tinuturo ng banal na kasulatan
na di mananahan ang Espiritu ng Panginoon sa isang maruming templo.
Ito ang uri ng epektibong mensahe na ipinapahayag
ng Church of Jesus Christ of Latter-day Saints.
Natatakot dito ang mga tao.
Nilalabag ng mga naghahanap at gumagamit ng pornography para sa sexual stimulation
ang kasunduang iyon.
Sa unang bahagi ng 2000s,
no'ng nagsimulang magkaro'n ng Internet at mga smartphone,
naging mas madaling hanapin 'yong pornography.
Kaya, parang nagkaro'n ng porn panic
na naikabit agad
sa addiction na sinasabi ng simbahan.
Nakakaadik ang pornography gaya ng cocaine o anumang ilegal na droga.
Malaki ang naitulong ni Jodi Hildebrandt
gamit ang 12-step addiction process na ipinatupad ng simbahan.
Ngayon, sinasabi niya na kailangang gumamit ng addiction models
para harapin ang mga issue tungkol sa sexuality.
Ang Diagnostic Statistics Manual
ang Bibliya ng mga sakit sa pag-iisip.
Wala kang mahanap na code sa DSM-5 para sa sex addiction o porn addiction.
Pero suportado ng simbahan ang paggamot sa mga lalaki
na tumitingin sa porn, mababa ang tingin at pinagnanasaan ang mga babae.
Kasama si Jodi Hildebrandt sa aprubadong listahan ng mga therapist
na maluwag sa loob na irerekomenda ng isang bishop.
Unang clinical job ko ang makatrabaho si Jodi.
May mga hawak siyang grupo para sa mga lalaking may sexual addiction
at mga babaeng nakakaranas ng trauma dahil sa addiction na 'yon.
Wala akong alam tungkol sa sexual addiction.
Sabi niya sa interview, "Marunong ka bang kumompronta ng mga tao?"
'Yon ang nag-iisang tanong sa interview na di ko makalimutan
kasi napaisip ako.
Kakaiba 'yong salitang ginamit niya.
Hindi paraan ng paggamot ang komprontasyon.
Sabi ko, "Pwede akong maging honest sa feedback."
Sabi niya, "Okay",
tapos kinuha niya agad ako.
Di siya paligoy-ligoy.
Inisip ko na siya 'yong simbolo ng isang babaeng alam kung sino siya
at kung saan siya pupunta.
Makikita mo 'yong passion na 'to sa mga video niya.
Sinisira ng addiction 'yong mundo natin. Parang, ano'ng nangyayari?
Ito ang nangyayari.
Di naiintindihan ng mga tao na pinipili nila 'yong panlilinlang
kaysa sa katotohanan kasi ni hindi nila alam na totoo ito.
Kung lumaki kang relihiyoso, karaniwan na 'yong humarap sa kahihiyan
pagdating sa anumang bagay na tungkol sa pornography.
Nahihirapan do'n ang mga tao, pati ako.
Kinain ako nito.
Kasi pakiramdam ko, mabuti akong tao.
Isa sa mga paniniwala
ng Church of Jesus Christ of Latter-day Saints
ay panghabambuhay ang mga pamilya
at mahalagang bahagi ang mga ito sa karanasan natin dito sa lupa.
Number one priority ang isalba ang pagsasama ng mag-asawa.
Maaga akong nag-asawa.
Kadalasan, pakiramdam ko, di ko talaga alam 'yong ginagawa ko.
Laktaw tayo ng ilang taon ngayon, nag-lockdown dahil sa COVID.
May bago akong baby.
Pinipilit kong magtrabaho. Di pa ako sanay sa work from home.
At sa totoo lang, depressed ako.
Dahil do'n, nahirapan 'yong marriage ko.
Isang araw, pagkatapos ng trabaho, sabi ng asawa ko,
"Uy, inform lang kita, sumali ako sa ConneXions.
"Tingin ko, maganda 'to sa 'kin.
"Kung mahalaga sa 'yo ang pagsasama natin, sana sumali ka rin."
Marami akong pinanood na video ng ConneXions,
at tama naman talaga 'to no'ng una.
May tatlong pangunahing prinsipyo.
Katapatan, responsibilidad, at pagpapakumbaba.
Tinawagan ko si Jodi. Sabi niya, "Ethan, ako si Jodi Hildebrandt,
"at magbabago na ang buhay mo.
"Pupuntahan mo ako, at kung pinahahalagahan mo ang asawa mo,
"ang pagiging ama, at pagiging parte ng buhay ng anak mo,
"gagawin mo lahat ng sasabihin ko."
Nagsimula 'yong weekly naming pagkikita no'ng linggong 'yon.
Handa akong magpa-coach no'ng pinasok ko 'yon.
Bilang isang taong aktibo pa rin sa simbahan,
takot na takot ako sa pwedeng mangyari kapag nakipag-divorce.
Ito ba 'yong gusto ko? Ano ba'ng ginawa ko para mangyari 'to?
Gagawin ko lahat para iligtas ang pamilya ko.
Una kong ininterview si Kevin Franke.
Gusto ko lang magkaro'n ng ugnayan, makakuha ng impormasyon hangga't kaya ko.
At malinaw na bilang ama, suspek siya.
Ilan ang anak mo, Kevin?
Anim ang anak ko.
Kasama mo silang lahat sa bahay? O…
Hindi, di kami nagkikita, mahigit isang taon na.
Kahit sino sa kanila?
Wala sa kanila.
Sa loob ng isang taon?
-Higit isang taon. -Okay—
Nakahiwalay ako.
Kanino?
Sa asawa at pamilya ko.
Ano'ng pangalan ng asawa mo?
Ruby Franke.
Sa tingin mo, kailan naging magkasosyo sina Ruby at Jodi?
Nagtayo sila ng negosyo
no'ng 2021.
Habang magkasama kayo ni Ruby?
Oo.
Okay.
Okay, maupo ka.
Unang kuwarto sa kanan.
Nirerespeto mo ba siya? Si Jodi?
Nirerespeto ko ba siya? Oo, sa tingin ko honest siya, di siya nagsisinungaling.
Okay. Partner ba niya 'yong asawa mo?
Roommate ba siya ang asawa mo?
Nakatira 'yong mga anak mo sa bahay niya, 'yon ang ibig kong sabihin.
Di ko alam 'yon.
Gusto ka lang naming kausapin
tungkol sa ilang bagay na may kinalaman sa mga anak mo.
Si Ruby Franke, no'ng nasa interview room…
Ang weird. Kakaiba.
Nakatira ka ba rito o…
Kaya kong maghintay buong araw.
Nasa sa 'yo na kung gusto mo na kausapin kami tungkol sa nangyayari.
'Yong napakahabang titig, 'yong pagkurap…
Ewan ko kung ano'ng meron.
O kung mas komportable ka na kausapin siya, pwede akong lumabas.
Maghihintay ako ng abogado ko.
Okay.
Sa interview ni Jodi, pinaramdam niya
na parang mabuti siyang tao at gusto niyang tumulong,
pero sinabihan siyang wag.
May tiwala ako sa abogado ko. Sabi niya, "Wag kang magsasalita."
Sabi ko, "Wala akong tinatago." Sabi niya, "Alam ko,
"pero hayaan mong samahan kita pag nag-usap tayo."
Mukhang mababait kayong tao.
Oo.
Wala akong tinatago. Di ko kayo pinapahirapan.
Talagang ano 'to…
Kung alam n'yo 'yong buong pangyayari, sa tingin ko, maaawa kayo…
-Buweno… -…sa sitwasyon.
Sa pananaw ng imbestigasyon, ang dami naming tanong sa puntong 'yon.
May dalawang bata na takot makipag-usap sa awtoridad,
at may dalawang matanda na, sa tingin namin, nang-aabuso.
Di namin maintindihan 'yong relasyon ng dalawang 'yon,
kung ano'ng nangyayari, kung ano 'yong nag-uudyok dito.
Di namin alam kung pa'no aalamin 'yon kasi walang nagsasalita sa puntong 'yon.
Gusto naming maintindihan kung ano'ng nangyayari sa bahay na 'yon.
Gusto kong sabihin sa inyo, pero di ko kayo kilala.
Baka baligtarin n'yo 'yong sasabihin ko. Ewan ko.
'Yon ang maganda sa mga camera.
Lahat, doble ang nire-record. Audio, video…
Psychologist ako. Nakita ko, laging binabaligtad ang mga bagay.
Kaya gets ko. Kakampi n'yo ako. Naiintindihan ko.
Wag sana nilang gawin 'yon, pero ginagawa nila, e.
No'ng malaman ko 'yong ConneXions at nag-search ako tungkol kay Jodi,
nalaman ko rin na nilagay sa probation 'yong therapy license niya.
Nangyari 'to, ilang taon na ang nakalipas dahil sa client confidentiality.
Isang araw no'ng 2011, may dumating na subpoena sa opisina namin.
Pareho kaming nagulat ni Jodi. Siya 'yong nagbukas.
Galing ito sa isang kliyente na inaakusahan siya ng paglabag sa HIPAA.
Paglabag sa HIPAA pag nilabas mo 'yong personal information ng kliyente
na wala kang karapatang ilabas.
Sinabi niya sa 'kin na nakasaad sa subpoena,
na may isang kliyente na tumingin sa pornography,
kaya tinawag niya itong sexual predator,
at binigay niya ang impormasyong 'yon di lang sa kolehiyo niya
kundi pati sa leader ng simbahan nila.
Galit at nag-aalala siya. Sabi niya, para 'yon sa ikakabuti niya
kasi kasalukuyan pa rin niyang ginagawa 'yong adiksiyon na 'yon.
Nilagay sa probation 'yong lisensiya niya,
pero lumago pa rin 'yong negosyo ni Jodi sa panahong 'yon
kasi nagpapakilala siya bilang life coach, imbes na therapist,
para lusutan ang restriction na 'yon.
Sikat na sikat online ang ConneXions, 'yong bago niyang negosyo.
May kita siya mula sa mga group at individual therapy.
Gumawa siya ng workbooks. May online content siya.
Bilang negosyante, kabisado talaga ni Jodi kung paano magtayo ng malaking negosyo.
Kung kagaya mo ako, nasaktan ka na sa buhay mo.
Pakiramdam mo, di ka sapat, at di ka kaibig-ibig.
ConneXions ang solusyon.
Bilang therapist, may tamang relasyon ka sa mga kliyente.
Ituturing mo nang may dignidad at respeto 'yong mga kliyente.
'Yon ang realidad sa mundo ko.
Tingin ko, lumayo nang lumayo sa realidad si Jodi.
Sabi ni Jodi, may sexual addiction 'yong asawa ko.
Ang kahulugan ng addiction para sa kanya,
kung titingin ka sa pornography isang beses sa isang taon,
addiction na 'yon.
Tinawag akong adik sa pagnanasa no'ng una ko siyang makilala.
Sabi ko, "Pa'no kung tama siya?"
Kaya desperado akong magbago,
at sa tingin ko, handa akong subukan 'yong ConneXions program.
Ininvite ako ni Jodi na manood ng mga video,
makinig sa mga podcast.
Oras na maniwala ka sa kasinungalingan ng pagnanasa,
nakakarinig ka ng mga pamamahiya pero wala kang maramdaman,
disconnected ka na.
Sabi ni Jodi, parang bata ang mga lalaki na di kayang ayusin ang sarili.
Adik sila. Parang lahat sila tinawag agad nang gano'n.
Kaya sisimulan ka niyang i-train
at turuan kung pa'no harapin ang isang adik,
sa pamamagitan ng pagkontrol.
Pinayuhan akong kunin ang anumang bagay na pwedeng humantong sa pornography.
Kinuha ko 'yong smartphone niya.
Kung natatakot ako na baka may panoorin siya na di dapat,
ika-cancel ko 'yong subscription namin.
Aalisin ko 'yong internet namin.
First time 'yon na parang, "Grabe, may magagawa ako sa buhay ko."
Naniniwala akong mas prangka si Jodi tungkol sa sexual topics
kaysa sa kultura natin.
Makikita mong pakiramdam ng mga babae na may kapangyarihan sila.
Siguro sa unang pagkakataon, kaya nilang maglagay ng limitasyon
sa sexual life na sa simula pa lang, pwedeng healthy o hindi.
Tingin ko no'n sa sex, para 'tong pera, parang inaasahan na 'yon.
Mukhang video ito na ginawa nina Ruby at Kevin Franke,
tungkol sa karanasan nila… Kung ga'no kahusay ang ConneXions.
Ngayon, masasabi kong mas safe.
Malaki 'yong tiwala.
Ngayon, para sa 'kin sobrang mas na-e-enjoy ko 'yong sex
kasi totoo at tunay 'to at pakiramdam ko…
wholesome 'to.
'Yong mga limitasyon,
kadalasan, di nanggaling sa asawa.
Nanggaling sila sa pagsingit ni Jodi.
Di naman 'yon pagpapalakas sa asawa.
Nakikinig lang siya sa isang tao na inuutusan siya.
Dumalo ako sa isa sa mga men's group niya.
Pinupuntahan ko rin si Jodi every week.
Ibang-iba 'yong salitang ginagamit ni Jodi para sa isang kagaya ko sa men's group
kaysa sa ginagamit niya sa mga babae.
Do'n nagsimula na nakita ko
kung pa'no siya nagbabago sa harap ng iba't ibang tao at audience.
Galing ito sa isa sa mga journal ko na nahanap ko kamakailan.
May mga sasabihin si Jodi, gaya ng,
"Kailangan mong hanapin lahat ng salita na kasingkahulugan
"ng 'winasak,' 'pinagsamantalahan,' 'ginahasa.'"
Pero sa sitwasyon ko, walang pagtataksil.
Walang pang-aabuso.
Lagi lang niyang dinidiin na,
"Ethan, di mo alam kung ga'no kalalim 'yong addiction mo."
"Halimaw ka."
May mga maririnig akong,
"Pag nagre-relapse ako, tatanggihan ako ng asawa ko na makipag-sex,
"o di ko pwedeng makita 'yong mga bata, o papaalisin ako sa bahay."
Maling-mali 'yong mga naririnig namin na 'yon.
Lagi niyang sinasabi sa 'min, "Di n'yo kailangan ng sex."
Walang kahit anong sexual relationship.
Di nag-i-improve 'yong pagsasama namin.
Kaya pinayo ni Jodi na isang taon kaming maghiwalay
nang wala talagang kontak.
No'ng panahong 'yon, naospital ako,
at ayaw niyang tawagan ko o i-text ko 'yong asawa ko para ipaalam sa kanya.
Walang tulong para magkasama kami ulit.
Basta wala lang kontak. Tapos.
Ilang araw bago 'yon, nakipagkita 'yong asawa ko kay Jodi.
Pinayuhan siya ni Jodi
kung ano'ng sasabihin, kung pa'no haharapin 'yong sitwasyon.
Sabi ng asawa ko, "Aalis ako saglit, at pagbalik ko, ayokong nandito ka."
No'ng una, sabi ko, "Ano'ng nangyayari?" Nagulat talaga ako.
Tinawagan ko si Jodi, at sabi niya,
"Kung kasali ka sa program na 'to, 'yon ay dahil mapanganib ka.
"At bilang si Jodi Hildebrandt, ang tinawag ng Diyos para ayusin ito,
"paghihiwalayin ko kayo."
May mga lalaking pumunta sa clinic ko matapos nilang makita si Jodi Hildebrandt.
Kumbinsido 'yong asawang babae
na 'yong programa lang ni Jodi ang paraan
para maisalba 'yong pamilya nila.
'Yong lalaki, naipit.
Parang, "kokontrahin ko siya…"
Sasabihin agad ng babae sa kanya, "In denial ka."
O, "Nalilinlang ka." 'Yon ang salita na ginagamit ni Jodi Hildebrandt
sa mga mensahe niya.
Nagpapasya ka na pwedeng sumusuporta sa katotohanan o sa panlilinlang…
May kamalayan ka sa katotohanan at panlilinlang…
… atakehin ng panlilinlang…
Di mahalaga 'yong katotohanan. Do'n tayo. Do'n tayo sa panlilinlang.
Mga prinsipyo ng katotohanan… …ay ang katotohanan talaga.
Sa pagbabasa ko ng journal ko, nakita ko na anim o pitong beses kong sinulat,
"Nahihirapan akong magtiwala kay Jodi."
Pabalik-balik lang sa pagitan namin.
Pinipilit kong sumunod, at 'yon ang hinahanap niya,
pero lagi akong
paikot-ikot sa pag-intindi kung ano 'yong pinapagawa niya sa 'kin.
Mula katapusan ng January hanggang gitna ng May no'ng taong 'yon,
halos isolated talaga ako.
Napakahirap ng pagkakahiwalay ko.
'Yon ang ilan sa pinakamadilim na sandali ng buhay ko.
Para kang tino-torture at may nambubugbog sa 'yo
tapos sinasabi nila,
"Pwede 'tong tumigil kung makikinig ka sa 'kin."
Pag-iisa, kalungkutan,
kawalan ng pag-asa.
Sana di ito pagdaanan ng kahit sino.
Pinilit niya talagang pabagsakin ako at…
Excuse me.
Sirain 'yong pamilya ko.
Binantaan ako ni Jodi na di ko na makikita 'yong anak ko.
Sinubukan mo bang makausap 'yong mga bata, dumaan sa bahay?
-Hindi. -Meron bang—
Sinunod ko 'yong napagkasunduan namin na paghihiwalay.
Dahil ba na-realize mo
na kailangan mo ng tulong kasi mali 'yong ginagawa mo?
O tinulungan kayo ni Jodi na ma-realize na…
Sinusubukan kong intindihin 'yong papel niya sa buhay n'yo.
Sa kanya ako naka-focus, sa totoo lang.
Naiintindihan ko, at nararamdaman ko 'yon.
Close sina Jodi at Ruby,
at nakita ni Jodi
na kailangan ko ng tulong
para harapin 'yong mga addiction ko
at tumanggap ng suporta at tulong na kailangan ko.
Mahalagang maunawaan namin
na inalis sa sitwasyon si Kevin.
Kasi karaniwan,
kung inabuso ang mga anak ng isang tao sa loob ng tatlo o apat na buwan,
'yong magulang na hinahayaan 'yong pang-aabuso
ay nagkasala ng isang krimen.
Pero sinabihan siya ni Jodi, "Umalis ka at wag kang makikipag-usap."
Kaya 'yon ang ginawa niya.
Ikaw ang custodial parent ng mga batang 'to.
Kaya walang dahilan para di namin ipaliwanag sa 'yo
kung ba't kami nandito.
Mga bago mag-alas-onse ngayon,
nakatanggap kami ng tawag mula sa 911 sa dispatch namin na…
may isang 12 years old na lalaki
na kumakatok sa mga pinto para humihingi ng pagkain at tubig.
Dayupay siya. Meron siyang—
Ano'ng ibig sabihin ng "dayupay"?
Payat, mahina, malnourished,
kulang sa pagkain, walang sapat na tubig para mabuhay.
-Meron siyang— -Sorry, ano 'ka mo?
Meron siyang duct tape sa extremities,
sa mga kamay, sa ankles,
na nakatakip sa mga bakas ng lubid na ginamit para itali siya.
Pag-isipan mo sandali 'yong sinabi ko.
'Yan ang kalagayan ng anak mo.
Totoo 'yong pagkabigla niya.
Gulat na gulat siya.
Di nakatulong 'yong interview ni Kevin para maintindihan 'yong nangyari sa bahay
wala talaga siya sa nakaraang taon.
Pero nagawa naming alisin siya bilang isang suspek.
Pilit naming iniintindi ang isang kakaibang sitwasyon.
Mahigit isang taon na
na walang siyang ibang kausap kundi si Jodi,
na regular siyang nakakausap,
at di siya pinapapunta sa bahay at malayo sa pamilya
kasi "tinutulungan niya siya".
Pinakamalaking kawalan sa 'kin 'yong relasyon ko sa anak ko.
Bata pa siya no'n,
mula pa no'ng una, masaya kami pag magkasama kami.
Gustong-gusto kong maging tatay,
kaya lagi kong sinusulat sa journal ko na kinakabahan ako sa timetable ni Jodi.
AYOKO NANG MALAYO SA ANAK KO
Minsan basta sasabihin niya,
"Minsan inaabot 'to ng six months, minsan two years."
Wala ako sa first birthday ng anak ko kasi,
pinipilit kong sumunod sa programa.
Lumapit ako kay Jodi, sinabi ko 'yon, tapos nilait niya ako.
Sabi niya, "Di ako kukuwestiyunin ng isang mapagpakumbabang tao, Ethan."
Kinailangan kong umasa sa kanya.
Na parang siya 'yong tinuturing ko na awtoridad sa buhay ko.
May punto na nagtiwala ako sa kanya kaysa sa religious leaders,
na mahirap para sa 'kin kasi bahagi 'yon ng pagpapalaki sa 'kin.
Naniniwala talaga si Jodi
na tagapagsalita siya ng Diyos para sa paggaling mula sa addiction.
Ilang beses na niyang sinabi sa 'min na ito 'yong calling niya,
na marami siyang panaginip at mga manifestation
na kumumpirma sa kanya na ito 'yong gagawin niya habambuhay.
Ang galing ni Jodi sa pagkuha ng mga mahihinang tao
na pumupunta sa kanya dahil di maganda 'yong kalagayan nila,
tapos ilalagay ito sa kontekstong panrelihiyon
na tugma sa ibang mga itinuturo sa kanila,
tapos pipilitin silang gumawa
ng mga di karaniwang pinapagawa ng isang normal na therapist.
Nakahanap siya ng niche at binenta niya 'yon.
Matagumpay si Jodi sa pagkumbinsi sa mga tao na bayaran siya.
No'ng hinahalughog namin 'yong bahay,
may nakita kaming malaking duffel bag sa kabinet ni Jodi Hildebrandt
na may $80,000 cash.
Malaki 'yong kinikita ni Jodi. Pwede akong magkuwenta ngayon.
$175 kada oras ang binabayad ko sa kanya sa bawat session,
tapos sa men's o women's group, $75 kada linggo.
Kung dalawa kayo, $2,000 'yon.
May nakita kaming libro sa opisina ni Jodi ng lahat ng kliyente niya.
Nasa 46 na tao kada linggo ang mini-meet niya.
Mas malaki pa sa mortgage namin ang binabayad namin kay Jodi buwan-buwan.
Nabaon kami sa utang, na-max out lahat ng credit card namin.
Higit sa $50,000 ang naibayad namin.
Naaalala ko, sabi ko pa no'n,
"Sulit 'yon para gumaling tayo at magkaroon ng magandang buhay."
Nahihirapan ako na tanggapin at harapin 'to.
Alam n'yong may picture ako ng pamilya ko sa pader.
Araw-araw kong tinitingnan 'yon.
At nagtatrabaho ako. Araw-araw akong nagtatrabaho…
Para makabalik ako sa pamilya ko at mailigtas 'yong pamilya ko.
Parang gawa-gawa lang lahat ng sinasabi n'yo sa 'kin. Pero…
Di ko talaga alam 'yong sinasabi n'yo.
Sa taas.
Parang horror movie lang.
Lalabas tayo do'n sa front door.
Ilalagay natin siya sa kanan.
-Dito ka lang sa lobby saglit. -Okay.
Ano'ng mangyayari sa asawa ko? Mahal ko 'yong asawa ko.
Arestado ka.
Two counts 'to,
second-degree felony sa child abuse o pagpapabaya, okay?
Naiintindihan mo ba o hindi?
Okay ka lang ba?
Iniisip ko kung kailangan ng medical clearance…
Kailangan mo bang matingnan ng doktor bago ka makulong?
Hindi.
Okay.
Sige, ganito…
Pag tapos na siya dito, ilalabas natin siya.
Sakay na.
Inaresto sina Ruby at Jodi para sa two counts ng child abuse.
No'ng pinasakay ko si Jodi sa kotse, sabi niya,
"Gusto ko talagang pakinggan mo ako."
Sabi ko, "Humingi ka ng abogado, irerespeto ko 'yong desisyong 'yon,
at di na kita tatanungin."
Tapos sabi niya, "Pero makinig ka sa sasabihin ko.
"Di dapat makalapit sa ibang bata ang mga batang 'yon."
Pagkatapos niyang sabihin 'yon,
nalaman kong may direktang kinalaman siya sa pagkulong sa mga bata.
Naniwala akong banta sila ni Ruby sa mga bata.
Sapat na 'yon para hilingin namin na di sila pwedeng magpiyansa.
May tanong ka ba sa 'kin ngayon?
Walang tanong?
Sige, pwede ka nang sumakay.
Ikaw na?
Dinala sila sa Washington County Purgatory Correctional Facility
habang kumakanta ng mga himno sa likod kotse papunta sa kulungan.
Ito ay isang tawag mula at binayaran ni…
Jodi Hildebrandt.
…isang preso sa Purgatory Correctional Facility.
-And'yan ka ba? -Oo.
Okay. "Sabi ng Panginoon,
"sasaktan ka muna nila
"at uusigin ka,
"dadalhin ka sa mga sinagoga at sa mga kulungan."
Wow.
Sinabi niya,
"At ipagkakanulo kayo ng mga magulang at mga kapatid
"at mga kamag-anak at mga kaibigan."
Sabi ko…
Grabe, 'yan mismo 'yong nangyayari.
Nakakagulat ang mga paratang sa pag-aresto
sa Utah mom blogger na may milyong followers,
na inakusahan ng child abuse.
Lumutang ang mga nakakabahalang detalye, at mabilis ang naging reaksiyon.
May mga nagkukuwento ng karanasan nila sa ConneXions Classroom.
Ito ang counseling service na pinapatakbo nina Jodi Hildebrandt at Ruby Franke…
Sobrang dami 'yong tumatawag araw-araw.
Karamihan dito, galing sa mga nagsasabi na biktima sila ni Jodi Hildebrandt.
Kapamilya ni Jodi ang isa sa kanila.
"They/them" ang gamit na pronouns ni Jessi.
No'ng panahong 'yon, tinuturing niyang pamangkin siya ni Jodi.
Halos isang taon akong pinaalaga sa kanya no'ng teenager ako.
Inilarawan ni Jessi 'yong ginawa ni Jodi 14 na taon ang nakalipas.
Kinuwento ni Jessi na paggising niya isang umaga, sinabi sa kanya ni Jodi,
"Mag-isa ka na. Dito ka na nakatira."
Kasi kailangang baguhin si Jessi.
Naranasan kong matali. Naranasan kong ma-duct tape.
Napilitan akong matulog sa labas sa snow.
Ako si Christi Judd.
Nakatira kami ng asawa ko sa American Fork
sa kanto malapit kay Jodi Hildebrandt.
Divorced siya no'ng panahong 'yon.
'Yong dalawang anak lang niya ang kasama niya.
Masigla si Jessi no'ng una siyang dumating.
Kaedad niya 'yong panganay kong lalaki.
Akala ko magiging mag-best friend agad sila.
Pero magpaplano kami…
Lagi namin siyang di mahanap sa last minute.
Habang nakatira ako kay Jodi, nakaranas ako ng matinding pag-iisa.
Sinasabihan ako na di ako dapat lumapit sa ibang tao,
na delikado akong lapitan.
Padalang nang padalang ko siyang nakikita.
Di ako pinapayagang magsara ng pinto kasi naniniwala siya
na wala akong tigil sa pagma-masturbate.
Naniniwala siya na adik ako sa porn.
Di ko alam kung ano 'yong mga 'yon.
Naniwala lang ako sa kanya
kasi ginamit niya 'yong relihiyon at ang Diyos bilang paraan ng pagkontrol.
Gusto niyang maging sobrang hirap ng buhay ko
para palabasin 'yong kasalanan.
Kaya inaamin ko 'yong mga bagay na di ko ginawa
para tumigil 'yong pang-aabuso.
Mas naunawaan ko 'yong pag-iisip ni Jodi no'ng nakausap ko si Jessi.
'Yong power play. 'Yong pagkontrol sa lahat.
Di pa man nakakasuhan si Jodi ng pang-aabuso,
may pattern na, at matagal na 'tong nangyayari.
Di 'yong dalawang anak ni Ruby Franke ang mga unang biktima.
PROBLEMA SA PAMILYA - WALANG DAHAS
Pumunta ako sa pulis no'ng 16 ako. Sinubukan kong gawin 'yong makakaya ko.
Walang naniwala sa akin. Bakit nga ba?
Sinira niya 'yong kredibilidad ko. Galit na teenager ako.
No'ng na-realize ko 'yong talagang nangyayari,
na-guilty ako nang husto kasi nando'n ako at di ko man lang nalaman.
At sa totoo lang, wala akong muwang.
Di ako naniwalang tatratuhin nang gano'n ng isang parent figure, isang tiyahin,
ang isang bata. Di ko alam na posible 'yon.
Mas marami akong nalaman tungkol sa pamilya ni Jodi.
Adult na 'yong dalawang anak niya,
at nakahiwalay na silang dalawa. Ayaw nila ng anumang kontak sa kanya.
Konti lang ang kinuwento ni Jodi sa 'min tungkol sa history niya.
Kinuwento niya 'yong tungkol sa Thanksgiving
na umuwi siya sa pamilya niya at lahat sila galit sa kanya.
Naisip ko no'n,
"Ang weird naman no'n.
"Lumalapit ako sa 'yo para ayusin 'yong relasyon namin sa pamilya,
"pero wala ni isa sa pamilya mo ang pinapahalagahan o nirerespeto ka."
Wala akong masyadong alam sa nakaraan ni Jodi.
No'ng kabataan niya, nadiyaryo siya kasi basketball star siya.
Beauty queen siya.
Pero kalaunan, may mga video
na nagsasabing nagka-trauma siya no'ng kabataan niya.
Naaalala ko no'ng teenager ako, sobrang sakit ng naramdaman ko.
Minsan mahina lang. Minsan sobrang tindi talaga.
Pero ang laging pinaparating sa 'kin, "Di ka mahalaga. Di ka sapat."
Tapos, no'ng 2020, inannounce niya na may sinulat siyang libro.
Gusto kong i-share sa inyo
ang librong sinulat ko, You Are Not "Not Enough".
Nagsulat siya tungkol sa kabataan niya.
Kung pa'no ilang beses siyang inabuso ng mga teenager na lalaki.
"Binalot ako sa kalituhan, pag-iisa, at takot ng mga karanasang ito.
"Sobra 'yon, kaya nakalimutan ko ang mga 'yon
"no'ng nasa early twenties na ako."
NANAHIMIK AKO AT WALANG PINAGSABIHAN.
"Tinulungan ako ng biyaya ng Diyos na makalimot para maayos ko ang buhay ko,
"kahit may mga senyales
"na nababasag na 'yong armor ko nang di ko napapansin."
Sinasabi niya 'yong disassociation na nakuha niya mula sa trauma niya.
'Yong mga taong nakakaranas ng gano'ng uri ng trauma no'ng bata sila,
kadalasan, pag matanda na, nada-diagnose sila
na meron silang Complex Post-Traumatic Stress Disorder.
SUMUMPA AKONG WALANG GAGALITIN
Lumalayo ka sa realidad.
Do'n ka nagdi-disassociate.
Isa sa mga sintomas 'yong pagsasadula ng trauma.
Sa pagsasadula ng trauma, mula sa pagiging biktima no'ng bata ka,
pwede kang maging salarin bilang adult.
Sino'ng may kapangyarihan no'ng lumalaki siya?
Sa mundo niya, mga lalaki ang may kapangyarihan.
Kaya no'ng naging therapist siya, nabaligtad 'yong sitwasyon,
at ngayon pakiramdam niya, siya na ang may kapangyarihan at kontrol.
Salamat sa oras mo. Malaking bagay 'to.
Gusto kong makipagtulungan,
sa anumang may kaugnayan kay Jodi.
Ilang linggo matapos 'yong pag-aresto,
nagkita kami ni Kevin Franke para sa pangalawang interview.
Gusto lang naming malaman 'yong proseso,
at 'yong pagpasok ni Jodi sa relasyon n'yo, sa buhay n'yo.
Nagsimulang kausapin ni Ruby si Jodi bandang katapusan ng 2018
kasi gusto niya na tulungan ni Jodi si Chad.
Si Chad 'yong pangalawa sa pinakamatanda sa mga anak nina Ruby at Kevin.
Dumadaan siya sa pagiging rebeldeng teenager.
At dokumentado 'yon sa Youtube channel nila na 8 Passengers.
Chad, ano'ng ginagawa mo?
-Wala po. -Bawal mag-text sa hapag-kainan.
Okay.
-Ngayong umaga, salamat… -Wala tayong oras para mag-vlog.
"Wala tayong oras para mag-vlog." Lagi tayong may oras para mag-vlog!
Di nagtagal bago ako nakakita ng maraming content online
na magkasama sina Jodi at Ruby.
Naging malinaw talaga sa 'kin
na lubos 'yong tiwala ni Ruby sa tinuturo ni Jodi.
Si Ruby ang magpapatunay na prangka ako sa kanya.
No'ng sinabi ni Ruby na,
"Kailangan mong limitahan 'yong mga anak mo."
Di ako komportable do'n.
Kinuha ko 'yong social media nila. Kinuha ko 'yong phones nila.
Nakita niyang mahalaga ang pagiging tapat, responsable at mapagpakumbaba.
At nagbago agad 'yong buhay nila ng mga anak niya.
Pinagkatiwalaan nina Ruby at Kevin si Jodi na parang isang kapamilya.
Sa kanya sila humihingi ng gabay, ng karunungan.
Kita sa 8 Passengers YouTube channel
kung ga'no ka-involved no'n si Jodi sa pamilya.
Kausap ko sa phone kahapon 'yong therapist ko.
Tinuruan niya ako tungkol sa katotohanan at panlilinlang.
Binabanggit siguro lagi ni Mama si Jodi, pero…
Nakakita si Jodi ng platform na gusto niya,
'yong 8 Passengers channel nina Ruby at Kevin.
At siguro, no'ng hiningi nila 'yong tulong niya bilang therapist,
naramdaman niyang pwede niyang makuha 'yong bahagi ng tagumpay na 'yon.
Kumikita si Ruby sa pagma-market ng mga anak niya.
Ngayon, sinusunod niya 'yong payo ni Jodi,
at nagsama sila professionally para i-market ang ConneXions.
Do'n papasok 'yong Empowering Joy class.
Dahil sa Empowering Joy,
may iisang bokabularyo na ngayon 'yong buong pamilya ko.
Nakakapag-usap kami.
Sinuportahan ko 'yon,
kaya magkasama naming nilimitahan 'yong anak naming si Chad.
May nakita akong ilang video na pinost ni Ruby
tungkol sa pagkuha niya sa kuwarto ng anak niyang lalaki.
Sa bean bag ako natutulog mula pa no'ng October.
Two weeks ago lang nila binalik 'yong kuwarto ko.
Di yata alam 'yon ng viewers natin.
Pagkatapos ng video,
nakita ko na sa tingin ng mga netizen na higit pa 'to sa striktong pagpapalaki.
Nalalantad na 'yong 8 Passengers.
Ilang taon ko nang sinasabi na mapang-abuso sila.
Kukunin ko 'yong gunting…
Tumingin ka sa 'kin. Pupugutin ko 'yong ulo nito.
Ang sama ng babaeng 'to sa mga anak niya.
Sinabi namin sa kanila na ngayong taon, di sila bibisitahin ni Santa.
ISUMBONG SA CPS 'YONG VLOGGING CHANNEL NA 8 PASSENGERS
'Yong netizens talagang…
Pinatigil sila.
Na-cancel sila.
Sa tingin ko, "di-pangkaraniwan" si Ruby.
Medyo nasa gitna siya ng mabuting magulang at masamang magulang.
Walang ebidensiya sa 8 Passengers YouTube channel
ng pang-aabuso ni Ruby sa mga anak niya.
Tapos pumasok si Jodi.
Napakalaki ng pagkakaiba ng di-pangkaraniwang pagpapalaki
sa pagpapahirap ng bata.
Sa pagsisimula ng 2021,
do'n nangyari 'yong COVID lockdown.
Malinaw sa 'kin, na nagiging agresibo at seryoso
'yong content ni Jodi.
Sa totoo lang, parang nagiging panatiko na 'yong pinapakita niya online.
May pinapagawa sa inyong lahat ang Diyos.
At oras na para magbigay, pangunahan,
at protektahan ang katotohanan, ang mga pamilya n'yo, ang mga anak n'yo.
Matindi 'yong paghahanda ni Jodi para sa doomsday.
Sinabi niya sa 'kin, "Ethan, alam ko na tumutulong ako na ihanda ka
"para sa ikalawang pagdating ni Hesukristo."
May nakita talaga akong patunay na naramdaman ni Jodi
na minamadali na 'yong timetable na 'yon.
March 2021,
nagtapat si Jodi kay Ruby
na naniniwala siyang pinapahirapan at minumulto siya
ng mga anino gabi-gabi.
Naniniwala si Ruby
na pwede kaming makialam at tulungan si Jodi.
Sabi ko, "Hindi pwede. Ayoko ng ganito sa bahay ko."
Pero hinayaan ko na.
Maraming ginagawang unethical si Jodi Hildebrandt.
Siya 'yong therapist ng mga bata, siya 'yong therapist ng mga magulang,
tapos sa oras ng pangangailangan niya, na mukhang isang problema sa pag-iisip,
titira siya sa mga kliyente niya.
Sinasapian si Jodi.
Iba-iba 'yong boses niya pag nagsasalita siya.
Magigising nang hatinggabi si Jodi.
Magkakaro'n siya ng, sa paniniwala nila, mga propesiya.
Sa puntong 'yon, nag-decide si Ruby,
"Sasamahan ko si Jodi sa kuwarto. Ako na'ng bahala sa mga bangungot na 'to."
Tapos, 'yon na. Natutulog na sila sa iisang kama.
Maraming binigay na patakaran para sa 'kin.
Di ako pwedeng pumunta sa kusina hangga't di ako pinapayagan ni Ruby.
Bawal akong pumunta sa taas kung saan gumagala si Jodi.
Magkukulong sila sa kuwarto nang apat o limang oras,
tapos sobrang saya nila paglabas nila.
Tapos sinasabi ni Ruby sa 'kin,
"Ang ganda no'ng vision niya. Naisulat ko lahat 'yon."
Tapos, do'n niya ako pinaalis.
Naiintriga ako sa relasyon ni Jodi kay Ruby,
kung pa'no niya siya kausapin, kung pa'no niya tingnan.
Nag-post ng promo video sina Jodi at Ruby
na sa tingin ko, makikita do'n kung ga'no sila ka-close.
Samahan n'yo kami sa southern Utah sa loob ng dalawang araw
para mag-hike, mag-jet ski, sumali sa training sessions,
at one-on-one coaching.
May usap-usapan na baka lesbian siya,
pero may mga sinabi siya
na kung LGBTQ ka, addiction 'yon
at pwede kang gumaling do'n,
pero nakakahiya 'yon.
Na parang sobra 'yong kahihiyan mo kaya ka nagiging gano'n.
Pag miyembro ka ng isang high-demand na relihiyon,
kung isa kang LGBT,
kadalasan pakiramdam mo walang lugar na pwede kang mabuhay.
Ni hindi mo pwedeng isiping maging LGBT.
Kaya sa tingin ko, 'yong nangyayari minsan sa mga nananalig na miyembro,
nagtatago sila, tapos kamumuhian nila 'yong sarili nila,
na pwedeng maging extremism.
Pinakinggan ko 'yong ilang video niya, at tingin ko, anti-LGBT ang mga 'yon.
Sasabihin nila,
"Magkaiba 'yong homosexuality at pedophilia!"
Sige, pwedeng magkaiba sila,
pero pareho silang sexual deviancy.
Alam kong matatag 'yong paninindigan niya tungkol sa LGBTQ community.
May nakita akong video na parang defensive si Jodi tungkol dito.
Anak ako ng Diyos. 'Yon ako.
Di ako gay…
dahil banal ako.
Palagay ko, may mga pinipigilang emosyon si Jodi.
No'ng nailayo ni Jodi si Ruby mula kay Kevin,
nagawa niyang i-brainwash si Ruby para maniwalang buhay na propeta siya.
Nakita n'yo kung pa'no binigyang katwiran ni Jodi 'yong susunod na hakbang.
"Tama ako sa ginawa ko sa sexuality,
"tama ako sa paghihiwalay ng mga pamilya,
"at tama ako na siguruhing mananatili sa tamang landas ang mga anak n'yo,
"sa pagsiguro na hindi maiipluwensiyahan ng masama 'yong mga anak n'yo."
Determinado sina Ruby at Jodi na gawin ito
na sa palagay nila, inutos sa kanila ng Diyos.
Alam namin na no'ng summer,
nakatira sina Ruby at Jodi sa bahay ni Jodi,
at sistematikong inaabuso at tino-torture 'yong mga bata sa bahay.
Kasabay nito,
patuloy na nagfi-film sa bahay sina Jodi at Ruby.
Nagtataka kayo kung nasa'n na 'yong mga vlog ko?
Kung bakit ako umalis sa YouTube?
Para iligtas 'yong mga anak ko.
Naging Moms of Truth 'yong 8 Passengers.
Hello at welcome sa Moms of Truth kasama sina Jodi at Ruby.
Tungkol sa payong pangmagulang 'yong Moms of Truth.
Sa bahay na 'to,
wala kang personal space kasi akin ang lugar na 'to.
Dahil ako 'yong magulang.
Malupit na payong pangmagulang.
Takot kang papanagutin 'yong anak mo.
Imbes na habulin mo 'yong mga anak mo kung saan-saan,
kailangan mong matutunan 'yong Prinsipyo ng Katotohanan.
Kina-cancel ka sa sarili mong bahay.
Nasaksihan ko 'yong pagbabago ng content ni Jodi para sa publiko.
Ginamit niya si Ruby.
Mahal ko ang mga bata. Mahal ko ang mga anak ninyo.
May sagradong tungkulin ako na tulungan kayong protektahan sila.
At 'yon ang ginagawa ni Ruby. Hinayaan niya ako sa buhay niya
para makatulong akong mapalaki, turuan, at gabayan 'yong mga anak niya.
'Yon ang ibabahagi namin sa inyo, kung pa'no…
Nakuha ni Jodi kay Ruby
ang isang taong handang sumunod
at gawin lahat ng sinasabi ni Jodi.
Iniisip ko rin kung isang dahilan kaya lumala ito nang ganito,
ay dahil tiningnan ni Jodi kung hanggang saan pwedeng itulak si Ruby
bago umayaw si Ruby.
At walang patunay na umayaw si Ruby.
Basta sinabi ni Jodi,
"Nakausap ko ang Diyos kaninang umaga, at ito 'yong dapat nating gawin,"
ginagawa ni Ruby.
Kung titingnan 'yong kahulugan ng kulto,
at wala akong ibang basehan kundi 'yong naranasan ko,
siya 'yong pinaka-leader. Walang lumalaban.
Grabe 'yong pangbi-brainwash. Ang daming pinaghihiwalay.
Kinukutuban ako no'n. "May mali. Parang di tama 'to.
"Di mabuti 'yong mga pinapagawa niya sa 'kin."
Ang hirap talagang balikan at makita kung sa'n ko sinundan si Jodi,
sa kabila ng kutob ko.
Nahiwalay ako no'ng mga unang limang buwan,
tapos patuloy akong nakipagkita kay Jodi buong taon.
Parang nagbabago na 'yong mga bagay.
Medyo gumagaan na 'yong pananalita niya.
Para siyang… parang naaalis 'yong filter niya.
"Ethan, di mo alam 'yong pakiramdam ng marinig 'yong boses ng Diyos.
"Di mo pa 'yon narinig buong buhay mo."
Kapag nakita mong malantad ang isang tao,
darating 'yong punto na guguho 'yong kaharian niya.
'Yon ang pinakamalinaw na palatandaan at gabay para umalis sa programa.
Di nagtagal, naghiwalay kami ng asawa ko.
Naniniwala ako na si Jodi talaga ang dahilan.
Sa totoo lang, pakiramdam ko, napasok talaga ni Jodi
'yong pag-iisip ko, 'yong pagdedesisyon ko,
kasi desperado akong humingi ng tulong.
Kailangan ko ng pag-asa para sa marriage ko.
Pero kalaunan, nakakita kami ng mga mali kaya umalis kami.
Malaki ang naging papel ni Jodi sa pagkasira ng marriage ko.
Sa loob ng isang taon, naghiwalay kami.
Lahat tayo, kailangan nating…
bilang isang kultura, alamin natin,
paano natin makikilala ang kasinungalingan, maling paglalarawan,
at katotohanan, at paano tayo mabubuhay sa mundong 'to.
Marami pa kaming kailangang malaman.
Pero 'yong mga bata ang pinakagusto naming ma-interview.
Ang galing ng interview namin sa batang lalaki, detalyado at malinaw.
Mas naiintindihan na namin 'yong nangyari sa mga batang 'to.
Nagsimula ito sa masasabi ko na maling pagpapalaki,
pero, marahil, di kriminal na gawain.
Gawaing pisikal, pagbubuhat ng mga kahon pataas at pababa ng hagdan bilang parusa.
Pero lumalala 'to.
Napakatinding corporal punishment ang nilarawan ng batang lalaki
para sa maliliit na bagay.
Kailangan naming bumalik sa bahay kasi maraming kailangang malaman.
Ngayon, babaguhin ko 'yong pananaw ko dito,
para subukang patunayan 'yong kuwento ng bata.
Tinawagan kami ng mga detective na nasa bahay,
at sabi nila, "Grabe 'to."
Do'n namin nakuha 'yong journals.
Istrikto ang LDS sa journaling.
Sinasabihan sila na kailangan nilang i-document lahat.
May ilang journal na natagpuan. 'Yong kay Ruby, talagang…
di pa 'ko nakakita ng ganito.
Nakakita kami ng isinulat na documentation ng lahat ng nangyayari.
Lahat ng ginawa nila sa mga bata at kung bakit.
"Kakaiba ang pag-uugali ng batang lalaki at babae.
"Inaayos ang makasarili at makasalanan nilang pamumuhay."
"Pangalawang araw ng pagtalon ng batang lalaki sa trampoline."
Kailangan niyang tumalon sa trampoline nang ilang oras
sa ilalim ng init ng summer.
Mapanlinlang siya kung magpapahinga siya. Nandadaya siya.
"Suwail siya.
"Nasa lilim 'yong batang lalaki, o 'yong demonyo niya.
"Bumalik akong may dalang cactus poker.
"Pag sinundot ko 'yong likod niya para bumalik sa araw, di siya kumikibo.
"Tulala siya at mukhang walang nararamdaman."
Nakita namin 'yong trampoline…
at makikita 'yong mga yupi,
'yong mga marka nito sa semento.
May nakita akong naipon na calcium sa trampoline,
kasi pinagpapawisan siya.
Sa puntong 'to, di lang 'yon paglilibang.
Tino-torture siya sa maliit na trampoline na 'yon.
MAHALAGANG ARAW PARA SA KASAMAAN.
Pinatunayan ng journal ni Ruby 'yong kuwento ng batang lalaki.
MAKULONG
Bawat linya, lahat ng inilarawan ng bata, sinulat ni Ruby sa journal niya.
Nakasulat sa journal na ginagawa ni Ruby 'yong ginagawa niya dahil sa pagmamahal,
para itaboy ang masasamang espiritu.
Naniniwala ako na galing lahat 'yon kay Jodi.
"Malinaw na sinabi ng espiritu kay Jodi,
"'Wag n'yong hayaang sirain ng mga batang 'to ang buhay n'yo.'"
Sa journal ni Ruby, binanggit niya kung pa'no minsang nakatakas 'yong lalaki
sa gitna ng gabi.
"Diyos ko! Ama! Kailangan namin ng himala.
"Ituro mo kung nasa'n 'yong batang lalaki.
"Ginawa ko lahat ng utos mo.
"Protektahan mo ako at si Jodi. Protektahan mo kami. Protektahan mo kami."
Pero di siya kumatok sa anumang bahay.
Pinilit lang niyang pumunta
sa may sentro ng Ivins kung saan kita niya 'yong mga ilaw.
"Binilisan ko para makahabol ako,
"nakikipag-unahan sa araw, nakikipag-unahan sa demonyo.
"Tapos nakita ko 'yong bata na naglalakad sa gilid ng kalsada."
Nangyari 'yong pinakamalalang pang-aabuso
pagkatapos subukang tumakas ng bata tapos nahuli siya.
Itinali nila 'yong bata.
Iba-ibang paraan ang sinubukan nila. Itinali siya kay Ruby.
Itinali siya sa weights.
Sa huli, ginawa nila,
'yong sa tingin nila, na pinakamabisang paraan para itali siya.
Pinosas nila 'yong mga kamay niya, pinosas 'yong mga ankle niya,
pinadapa siya, tapos itinali 'yong dalawang set ng posas.
Tinali nang parang baboy. Do'n siya nagkaro'n ng mga malalang sugat.
Iniiwan kasi siya sa gano'ng posisyon nang ilang oras.
Mahirap isipin 'yong tindi ng kasamaan para magawa 'yon ng matatanda sa mga bata.
Ano 'yon?
Hi, kasi po
gusto ko po sanang humingi ng dalawang pabor.
Ano'ng pabor?
Dalhin n'yo po ako sa pinakamalapit na police station.
Okay na po pala 'yong isa lang.
Laging sinasabi sa kanya nina Jodi at Ruby
na makukulong siya dahil sa mga ginawa niya.
"Ilang oras siyang nagwala ngayon.
"'Di ako magbabago! Ipakulong n'yo na ako.'"
Gutom siya at…
Sabi niya…
Kasalanan niya 'yong nangyari sa kanya.
Gano'n katindi 'yong pagmamanipula
kung saan napaniwala nila 'yong mga bata na deserve nila 'yong parusa
at di nila deserve 'yong pagmamahal na dapat ibigay ng magulang sa anak nila.
Nando'n ba si Jodi ngayon?
-Opo. -Okay.
Nando'n ngayon si Jodi Hildebrandt.
Okay.
Baka pumunta siya dito para hanapin siya, pero…
Sige, kailangan namin agad ng pulis dito.
Isa siyang…
Masamang babae siya.
'Yong unang responding officer namin,
may nakita siyang sasakyan sa kalsada no'ng papunta siya do'n.
Alam niya sa puntong 'yon na malamang, si Jodi Hildebrandt 'yon,
na hinahanap 'yong bata.
Kaya no'ng pinara siya ni Jodi at tinanong kung may nakita siyang bata,
mabilis siyang nag-isip at sinabi niya,
"Wala, pero pag may nakita ako, ipapaalam ko sa 'yo."
Dito raw siya nakatira. Sabi ko, "Sige, kausap ko ngayon 'yong sarhento ko."
Naniniwala ako na bumalik si Jodi sa bahay niya
pagkatapos niyang makita 'yong mga pulis.
Kinuha niya 'yong lubid at mga posas, na inalis ng bata sa sarili niya,
dinala sa safe room sa ibaba,
nilagay sa ibabang drawer, at sinara 'yong safe room.
'Yong safe room na sinabi niya na di niya alam 'yong password.
Ilang taon nang naka-lock 'yon…
Tingin ko, ginawa niya 'yon kasi alam niya
na malinaw na ebidensiya 'yon ng pagkakasangkot niya.
ISANG ARAW PAGKATAPOS NG PAG-ARESTO
Witch hunt 'to.
Matagal na akong hinahabol ng diyablo.
-Kilala mo ako. -Ano'ng isinampa nilang kaso sa 'yo?
Second-degree felony para sa child abuse.
Wow, ang tindi n'yan.
Hirap talaga ang matatanda na intindihin
na puno ng kasamaan ang mga bata
at ano'ng kailangan para labanan 'yon.
Wala akong kilalang matatanda na handang makita 'yong katotohanan.
May isang minuto pa para sa tawag na ito.
'Yong mga bata,
tatlong araw sila sa ospital.
Ang weird.
Di na kailangan 'yon.
Pinapalaki lang nila 'to.
Lumagpas ka na sa pinapayagang oras para sa tawag na ito. Paalam.
No'ng nasa kulungan sila, no'ng una, akala pa rin ni Ruby
na si Jodi ang pinili
na tagapaghatid ang salita ng Diyos sa kanya.
Kawawang Jodi. Na-misinterpret nila siya at di nila siya naiintindihan.
Tinataya niya 'yong sarili niya para sa mga tao, tapos nagagalit sila.
I mean, nakakakilabot 'yon.
Nakakakilabot.
Alam mo? Lahat ng Joseph Smith,
lahat ng alagad ng Diyos, di sila naiintindihan.
Ayaw nila sa katotohanan.
Dahil ang mga batang ito…
Paggising ko, sinabi ng Espiritu na gawa 'to ng demonyo.
Nakita mo siya.
Nakita mo na ilang beses niya akong inatake.
"Sabi ng bata, sinasamba niya ang diyablo.
"Nagdesisyon kami na hindi kakayanin dito 'yong paglala ng mga bata."
Sinasabi sa journal na hinahanda ni Jodi 'yong bahay niya para ibenta.
"Di alam ng mga batang 'yon 'yong mga sinasakripisyo para sa kanila."
Nahanap namin 'yong papeles na nagsasabing bumili si Jodi
ng ilang acres sa Arizona sa gitna ng disyerto.
Bumili siya ng dalawang traktora para makapagtrabaho 'yong mga bata.
"Dadalhin ko sa cool house 'yong babae,
"para pwede siyang umupo sa pantry.
"Iisipin nilang nanalo sila,
"na nakuha nila 'yong gusto nila. Magre-relax sila.
"Tapos biglang, pop! Iiwan namin sila sa disyerto."
Pinakamalalang torture 'yong kukunin mo ang isang tao
tapos unti-unti mong aalisin 'yong mga kailangan nila.
Pero sobrang manhid na nina Ruby at Jodi no'ng nakulong sila
na sa tingin ko, walang makakapigil sa kanila.
Kailan mo siya huling nakausap? No'ng araw ba na 'yon?
Oo. No'ng inaresto kami.
Pinaghiwalay nila kami ng selda. Magkahiwalay na kami mula no'n.
Do'n parang nagbago 'yong mga bagay.
Sabi ko, "Di siya naging honest."
Makalipas ang ilang buwan,
mukhang parang natauhan na si Ruby sa nangyari.
Naniniwala ako na may ginawa ang Diyos para mapalaya 'yong dating Ruby,
o anuman ang gusto mong itawag dito.
Oo, totoo 'yon.
Ito 'yong pinakakakaiba
at ang pinakamahimalang intervention.
Nahiwalay ako kay Jodi,
kaya di ko siya naririnig.
Sa tingin ko, naliwanagan ako no'ng nalayo ako sa kanya
at no'ng di ko na siya naririnig.
Alam kong di-kapani-paniwala,
at di ko pa rin maintindihan kung bakit ganito 'yong pakiramdam,
pero parang itinakda na mapunta ako dito.
Alam kong kakaiba 'yon.
Kasi, di ako dapat nandito. Wala akong ginawang mali.
Malinaw na ayaw akuin ni Jodi 'yong responsibilidad.
May mga sasabihin siya na,
"Di namin inabuso 'yong mga bata. Ginawa nila 'to sa sarili nila."
Di namin ginawa 'yon.
'Yong pictures, di kami ang gumawa no'n. Ginawa niya 'yon sa sarili niya.
Nilagay ba namin 'yon?
Tapos umikot-ikot siya at sinugatan ang sarili niya? Oo.
Pero di namin ginawa 'yon.
Tinatanggi ni Jodi ang lahat.
Tinatanggi niyang may kinalaman siya dito, at nagulat ako.
'Yong mapagtagni-tagni mo at makitang…
Nakakahiya rin…
Parang, grabe, gano'n ba ako kauto-uto?
Diyos ko, ga'no 'yong…
'Yong kapangyarihang binigay ko sa taong 'to, at di ko nakita.
Hindi katwiran 'yong kalituhan para gumawa ng krimen.
Ayokong maliitin 'to.
Gumawa ng krimen si Ruby,
at minanipula ni Jodi si Ruby at para gawin niya lahat ng krimeng 'yon.
Parehong totoo 'yon.
Mahirap para sa mga biktimang bata
'yong mga paglilitis ng mga kaso ng child abuse,
at pinoprotektahan namin sila.
Nag-alok kami ng plea offer
para aminin nila 'yong apat sa anim na kaso,
at sumang-ayon na may kaukulan na prison time ang bawat kaso.
Pareho silang umaming nagkasala.
Dalawang nasasakdal ang kinasuhan ng parehong krimen,
pero sino ang mas may sala?
Nagpahayag ang abogado ni Ruby Franke bago ang kanyang guilty plea,
at sinabing hiniwalay siya ni Jodi Hildebrandt sa pamilya niya
at binaluktot ang moralidad niya.
Tumayo ang lahat.
Si Honorable John J. Walton ang mamumuno. Maaari nang maupo.
Good morning, ladies and gentlemen. Welcome sa district court.
May gusto bang ipahayag si Ms. Franke?
Opo.
Sa nakalipas na apat na taon,
pinili kong sumunod sa payo at gabay na nagdala sa akin sa madilim na delusyon.
Walang sumita sa baluktot na pananaw ko sa realidad,
dahil lumalayo ako sa kahit sino na sumalungat sa 'kin.
Pinaniwala ako na masama ang mundong ito.
Mukha namang…
nagsisisi si Ruby.
Naloko niya ako kahit papa'no.
Nagsimula na ang session sa korte. Maaari nang maupo.
Ms. Hildebrandt?
Mahal ko talaga ang mga batang 'to.
Nais ko ang pisikal at emosyonal nilang paggaling.
Hiling at dasal ko na gumaling sila at magkaro'n ng magandang buhay.
Ayaw niyang lumabas sa bibig niya
na may ginawa siyang masama sa mga batang 'yon,
na dinala niya sila sa bahay niya at tinorture.
Sa totoo lang, 'yong nangyari sa mga bata at ang pilosopiya mo sa pagharap sa kanila
ay malayo sa realidad, o sa pamantayan ng pagiging disente,
o kahit sa common sense.
Nagpapataw ang korte ng apat na isa hanggang 15 taong hatol
na sunod-sunod na ihahain
para sa bawat isa sa apat na kaso ng matinding pang-aabuso ng bata.
Naghahanda na akong lumipat, tapos bigla akong nakulong.
Naisip ko, "Ano'ng nangyari?"
Ngayon, limang buwan na akong nagdadasal, sabi ko, "Ipaliwanag mo 'to sa 'kin.
"Tulungan mo akong intindihin.
Tapos, naiugnay ko ito sa basbas ko.
Sabi sa unang talata,
"Sa pamamagitan ng iyong halimbawa at pagsasalita,
"magiging mahusay kang kasangkapan sa kamay ng Panginoon
"sa pagtuturo ng ebanghelyo sa marami."
Siguro isang oras akong umiyak. Luminaw ang lahat.
Sabi ko, "Masaya akong makulong."
Alam kong iniisip ni Jodi
na pwede niyang akuin lahat ng ito
gaya ng isang mapang-abusong tatay na pinatatag ang mga anak niya.
Tingin ko, tama 'yong kinalalagyan niya ngayon.
Kailangang tumigil 'yong cycle.
Di ko alam na pwedeng mangyari ito sa kahit saang lugar.
Pinoprotektahan ng Utah ang kanila.
Handang sumunod ang religious base dito sa mga pinuno
na tinalaga nang walang tanong.
At nakumbinsi ni Jodi Hildebrandt ang mga tao
na siya 'yong pinuno.
Bilang isang aktibong miyembro ng simbahang 'yon, nakakadiring makita
ang isang taong lasing sa kapangyarihan
na gawing masama at bulok ang isang bagay na makakabuti sana sa maraming tao.
Dahil isa itong kuwento tungkol sa religious extremism.
Kaya sa tingin ko, mapanganib sa lipunan si Jodi.
Naghahanap siya ng impluwensiya at kapangyarihan sa mga tao.
Kaya niyang ipagawa sa mga tao ang mga bagay na makakasira sa kanila
at sa atin bilang isang lipunan.
Ngayong nakakulong na siya, pinag-isipan ko nang husto
'yong tungkol sa malaking pagbabago sa buhay niya, at inisip ko
kung kumakausap pa rin siya at nanghihikayat ng mga tao
sa madidilim na lugar kung saan niya dinala ang maraming tao.
Tingin ko, sobrang mapanganib siya.
Kung nakalabas si Jodi at may paraan para maimpluwensyahan niya ang mga tao,
hahanapin niya 'yon at magpapatuloy siya.
May malinaw siyang pattern ng pagmamanipula
at mga biktima sa paglipas ng mga taon.
Isang pattern na di tumigil pagkatapos kay Jessi.
Di 'yon titigil ngayon.
Gusto niya ng kontrol, at isa 'to sa mga pinag-aalala ko
kung pinayagan siyang makaalis.
Malinaw 'yong basbas,
at sabi do'n,
"Ang pinakamalakas na mensaheng ituturo mo ay ang kapangyarihan ng halimbawa mo."
Ano'ng mas magandang halimbawa kaysa sa di-makatarungang pagkakulong?
Tapos ituro ang ebanghelyo.
Na plano kong gawin.
NAKAKULONG SINA JODI AT RUBY SA LOOB NG 4-30 TAON AYON SA PASYA
NG UTAH BOARD OF PARDONS AND PAROLE.
NAG-FILE NG DIVORCE SI KEVIN FRANKE MULA KAY RUBY NOONG NOBYEMBRE 2023.
NASA PANGANGALAGA NIYA ANG MGA MAS BATA NILANG ANAK.
Nagsalin ng Subtitle: Ivy Grace Quinto